text: [{"text_idx": "#000002", "text": "Aksel V. Johannesen, l\u00f8gma\u00f0ur, og Bj\u00f8rt Samuelsen, l\u00f8gtingsforkvinna, hava i\u0301 dag hitt forsetan i\u0301 Ukraina, Volodymyr Zelenskyj, sum vitja\u00f0i i\u0301 Fo\u0301lkatinginum i\u0301 dag. Ukrainski forsetin skifti eisini or\u00f0 vi\u00f0 f\u00f8roysku politikkarnar"}, {"text_idx": "#000003", "text": "\u2013 Heilt serstakt i\u0301 dag at hitta og hoyra Zelenskyj forseta i\u0301 Ukraina."}, {"text_idx": "#000004", "text": "Solei\u00f0is skrivar Bj\u00f8rt Samuelsen, l\u00f8gtingsforkvinna, a\u0301 si\u0301num Facebook-vanga, eftir at hon og l\u00f8gma\u00f0ur, Aksel V. Johannesen, hava veri\u00f0 i\u0301 Fo\u0301lkatinginum i\u0301 dag i\u0301 samband vi\u00f0, at ukrainski forsetin, Volodymyr Zelenskyj, er a\u0301 stuttari vitjan i\u0301 Danmark."}, {"text_idx": "#000005", "text": "Zelenskyj takka\u00f0i fyri, at F\u00f8royar hava hy\u0301st ukrainskum flo\u0301ttafo\u0301lkum."}, {"text_idx": "#000006", "text": "\u2013 I\u0301 stuttu samr\u00f8\u00f0u okkara millum nevndi eg ukrainsku flo\u0301ttafo\u0301lkini i\u0301 F\u00f8royum, og Zelensky takka\u00f0i fyri, at vit hy\u0301sa fo\u0301lki hansara. L\u00f8gma\u00f0ur seg\u00f0i, at Zelenskyj var v\u00e6l komin til F\u00f8roya, og forsetin svara\u00f0i, at ta\u00f0 vildi hann fegin, ta\u0301 kri\u0301ggi\u00f0 er av. Hjartanemandi r\u00f8\u00f0ur fra\u0301 einum forseta, i\u00f0 umbo\u00f0ar eitt fo\u0301lk, i\u00f0 stri\u0301\u00f0ist fyri li\u0301vinum og missir fo\u0301lk i\u0301 ho\u0301patali hv\u00f8nn dag, skrivar Bj\u00f8rt Samuelsen."}, {"text_idx": "#000007", "text": "Ukrainski forsetin helt r\u00f8\u00f0u i\u0301 Landstingssalinum, og var eisini til d\u00f8gur\u00f0a hja\u0301 Margrethu drotning, a\u0301\u00f0renn hann helt r\u00f8\u00f0u frammanfyri Christiansborg, har no\u0301gv fo\u0301lk vo\u0301ru m\u00f8tt at hoyra hann halda r\u00f8\u00f0u."}, {"text_idx": "#000008", "text": "Forsetin takka\u00f0i fyri stu\u00f0ulin fra\u0301 donsku stjo\u0301rnini og danska fo\u0301lkinum, og hev\u00f0i eisini hesi or\u00f0ini til danska fo\u0301lki\u00f0."}, {"text_idx": "#000013", "text": "L\u00f8gtingsins umbo\u00f0sma\u00f0ur gevur Runavi\u0301kar kommunu a\u0301lvarsliga a\u0301talu"}]